มีลูกหมามาเลียเท้าค่ะ ได้ฉีดเสปรย์แอลกอฮอล์ใส่ไปตรงที่หมาเลีย แล้วหมาก็มาเลียเท้าอีกค่ะ แต่เปลี่ยนที่ และเราไม่ได้ฉีดเสปรย์ แต่ล้างน้ำเปล่ารอบเดียว แล้วกลับมาล้างเท้าด้วยสบู่ที่บ้าน แล้วในห้องน้ำมีสายยางที่เอาไว้ใช้อาบน้ำ หล่นไปอยู่ที่พื้น แล้วน้ำจากที่เราล้างน้ำลายหมาจะไปปนเปื้อนอยู่ที่สายยางหรือพื้นห้องน้ำมั้ยคะ เวลามีคนอื่นมาใช้น้ำต่อ จะเป็นอะไรมั้ยคะ ลูกหมาเป็นของแฟนค่ะ แฟนเอามาเลี้ยง ยังไม่ได้พาไปฉีดวัคซีนค่ะ แบบนี้สามารถสังเกตอาการหมาไปก่อนได้มั้ยคะ ถ้าหมาไม่เป็นไร เราก็จะไม่เป็นไร ใช่มั้ยคะ ขอบค่ะ
สวัสดีค่ะ การที่สุนัขมาเลียเท้า หากเท้าไม่ได้มีบาดแผลอะไร ก็จะไม่ได้ทำให้ติดเชื้อพิษสุนัขบ้าค่ะ ส่วนการที่ได้ไปล้างเท้าในห้องน้ำ แล้วพื้นห้องน้ำและสายฉีดชำระมีการเปื้อนน้ำลายสุนัข หากมีผู้อื่นมาใช้ต่อ ก็ไม่ได้ทำให้ใครติดเชื้อพิษสุนัขบ้าได้ เพราะเมื่อเชื้อออกจากร่างกายสุนัข ก็จะตายในเวลาไม่นาน และหากถูกเจือจางด้วยน้ำ เชื้อก็จะอ่อนแอลง ไม่สามารถก่อโรคได้ค่ะ นอกจากนี้ หากเป็นสุนัขที่เลี้ยงเอง แล้วสุนัขไม่มีอาการผิดปกติอะไร ไม่ตายไป ก็ย่อมแสดงว่าสุนัขไม่ได้เป็นโรคพิษสุนัขบ้า และเราก็ย่อมไม่ติดเชื้อพิษสุนัขบ้าค่ะ